# Bwrdd Achredu Addysg Gychwynnol Athrawon (AGA)

# Penodi aelodau

Mae Cyngor y Gweithlu Addysg (CGA) yn chwilio am unigolion dawnus i ymuno â’i Fwrdd Achredu Addysg Gychwynnol Athrawon (AGA).

Mae’r Bwrdd yn chwarae rhan hanfodol mewn sicrhau rhagoriaeth broffesiynol rhaglenni Addysg Gychwynnol Athrawon yng Nghymru, gan baratoi’r ffordd i ddarpar addysgwyr ennill Statws Athro Cymwysedig (SAC).

Mae aelodau’r bwrdd yn gyfrifol am asesu cyflwyniadau, monitro ac asesu cydymffurfedd, ystyried apelau a phenderfynu arnynt, ac asesu unrhyw bryderon yn gysylltiedig â rhaglenni achrededig.

Rydym yn chwilio am unigolion sydd â phrofiad helaeth ar lefel uwch mewn Addysg Gychwynnol Athrawon, ac sy’n gallu dangos dealltwriaeth glir o’r system addysg a’i diwygiadau yng Nghymru.

Os gallwch gyfrannu eich amser, eich profiad a’ch arweinyddiaeth am hyd at 20 diwrnod y flwyddyn ac y byddai archwilio’r cyfle hwn o ddiddordeb i chi, lawrlwythwch [becyn ymgeisio](file:///C:\Users\sioned.wyn\AppData\Local\Microsoft\Windows\INetCache\Content.Outlook\068EDAJ5\Final%20Board%20Member%20Application%20Pack%202024%20(English).pdf). Y dyddiad cau ar gyfer cyflwyno cynigion yw 4pm ar 27 Mehefin 2025.

Datglowch eich potensial a helpu i lywio dyfodol addysg yng Nghymru.